Diari Oficial de la Generalitat Valenciana


Sumari del DOGV 5830, del 19-08-2008 (2008/9870)

RESOLUCIÓ de 31 de juliol de 2008, del president del Consorci Hospital General Universitari de València, d'execució de la Sentència 13/07 del Jutjat Contenciós Administratiu núm. 8 de València, per la qual es resol la Convocatòria CM/03/04 de cap del Servici de Pneumologia.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5830

Data del DOGV
:   19-08-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/9870


Data del document
:   31-07-2008

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * recurs administratiu
    * concurs administratiu

RESOLUCIÓ de 31 de juliol de 2008, del president del Consorci Hospital General Universitari de València, d'execució de la Sentència 13/07 del Jutjat Contenciós Administratiu núm. 8 de València, per la qual es resol la Convocatòria CM/03/04 de cap del Servici de Pneumologia. [2008/9870]  
El 16 de maig de 2006, ha sigut notificada al Consorci de l'Hospital General de la Universitat de València (CHGUV) la sentència número 419/2008, de 30 d'abril, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que desestima sengles recursos d'apel·lació interposats contra la Sentència 13/2007, de 5 de gener del Jutjat Contenciós Administratiu número 8 de València en relació amb la resolució de la convocatòria de la plaça de cap del Servici de Pneumologia, publicada en el Diari Oficial de la Generalitat Valenciana, de 9 de novembre de 2004, i adjudicada mitjançant una resolució del president del CHGUV, de l'1 d'agost de 2005. El Jutjat Contenciós Administratiu ha comunicat, d'acord amb el que preveu l'article 103.1 de la Llei de la Jurisdicció Contenciosa Administrativa, la fermesa de la sentència d'apel·lació.  
La resolució de la sentència d'instància, confirmat en la seua integritat per la d'apel·lació, és del següent tenor literal: «Que estime parcialment el recurs promogut per Gustavo Juan Samper, contra la resolució de l'1 d'agost de 2005 del president del Consorci Hospital General Universitari de València per la qual es resol la convocatòria CM/03/04 relativa a la provisió de la direcció de Servici de Pneumologia, resolució que és anul·lada per ser contrària a dret, desestimant la resta de pretensions formulades pel recurrent».  
Per a la seua adequada execució, la resolució transcrita ha de posar-se en relació amb els fonaments jurídics de la sentència i, en especial, amb el fonament tercer que manté invariables les puntuacions fixades per la Comissió de Valoració en la segona fase del procés (barem), i quan afirma que «?el projecte tècnic presentat per qui resulte adjudicatari de la plaça no complia els requisits de les bases de la convocatòria i així s'hagué d'apreciar?».   
La convocatòria preveu que «la proposta d'adjudicació es realitzarà a favor de l'aspirant que obtinga major qualificació final». Després de ser exclòs del procés l'adjudicatari inicial, el candidat millor posicionat, d'acord amb les puntuacions finals obtingudes, és Tomás Lloret Pérez.  
L'eficiència, que ha de presidir tota actuació administrativa en mor de la prestació d'una adequada qualitat assistencial als ciutadans, aconsella escometre sense demora l'execució de la resolució per l'òrgan competent per a això, atés que compta amb tots els elements de juí necessaris per a això.  
L'article 118 de la Constitució de 1978 i el 17.2 de la Llei Orgànica del Poder Judicial establixen les obligacions per a les administracions públiques d'executar i complir les sentències i resolucions fermes dels jutges i dels tribunals.  
Conseqüentment amb allò que s'ha exposat, i en exercici de les competències delegades en l'apartat primer de l'Acord del Consell de Govern, de 12 de desembre de 2003, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, resolc:  
Primer  
Anul·lar la resolució del president del CHGUV de l'1 d'agost de 2005 per la qual es va resoldre la Convocatòria CM/03/04 de diverses direccions clíniques, publicada en el DOGV de 26 d'agost de 2005, exclusivament pel que fa a la provisió de la plaça de cap del Servici de Pneumologia, i declarar expressament la conservació de la resta d'actes administratius de la convocatòria.  
Segon  
Deixar sense efecte el nomenament com a cap del Servici de Pneumologia del CHGUV de José Belda Ramírez.  
Tercer  
Nomenar, com a cap del Servici de Pneumologia del CHGUV, Tomás Lloret Pérez.  
Quart  
Els efectes de la presa de possessió seran des del primer dia hàbil del mes següent a la publicació d'esta resolució en el Diari Oficial de la Comunitat Valenciana. Els del cessament, des del dia immediatament anterior.  
La Direcció de Recursos Humans adoptarà les mesures oportunes per a l'eficàcia material d'esta resolució.  
València, 31 de juliol de 2008.- El president del CHGUV i conseller de Sanitat: Manuel Cervera Taulet.